I. PIRKIMO OBJEKTAS

1.1. Perkamos paslaugos – Marijampolės miesto vakarinės dalies žaliųjų plotų priežiūros paslaugos. 
1.2. Žaliųjų plotų priežiūra apima:

	Eil. Nr.
	Paslaugos pavadinimas

	1.
	Naujos vejos įrengimas su žolės sėklų įsėjimu

	2.
	Esamos vejos atnaujinimas įsėjant žolės sėklas

	3.
	Vejos laistymas

	4.
	Vejos ir pomedžių tręšimas

	5.
	Parterinių gazonų vejos aeravimas/skarifikavimas

	6.
	Žolės pjovimas mechanizuotu būdu su žolės surinkimu ir išvežimu 

	7.
	Žolės pjovimas rankiniu būdu

	8.
	Žolės pjovimas mulčiuojant

	9.
	Nupjautos žolės surinkimas ir išvežimas

	10.
	Nepageidaujamos augalijos naikinimas mechaniniu būdu nenaudojant herbicidų

	11.
	Ekečių gręžimas lede vandens telkiniuose


1.3. Teikiant šias paslaugas paslaugų teikėjas privalo: 

1.3.1. vadovautis LR želdynų įstatymu, LR augalų apsaugos įstatymu, LR atliekų tvarkymo įstatymu, LR aplinkos ministro 2008 m. sausio 18 d. įsakymu Nr. D1-45 patvirtintomis Medžių ir krūmų priežiūros, vandens telkinių, esančių želdynuose, apsaugos, vejų ir gėlynų priežiūros taisyklėmis, LR aplinkos ministro 2010 m. kovo 15 d. įsakymu Nr. D1-193 patvirtintomis Želdinių apsaugos, vykdant statybos darbus, taisyklėmis, LR aplinkos ministro 2007 m. gruodžio 29 d. įsakymu Nr. D1-717 patvirtintomis Medžių ir krūmų veisimo, vejų ir gėlynų įrengimo taisyklėmis, LR aplinkos ministro 2007 m. gruodžio 14 d. įsakymu Nr. D1-675 patvirtintomis Želdynų ir želdinių sanitarinės apsaugos taisyklėmis bei kitų teisės aktų nustatytais reikalavimais; Marijampolės savivaldybės tarybos 2025 m. birželio 30 d. sprendimu Nr. 1-228 „Dėl Marijampolės savivaldybės teritorijų tvarkymo ir švaros taisyklių patvirtinimo“;
1.3.2. atliekas tvarkyti taip, kad tai nekeltų pavojaus žmonių sveikatai ir aplinkai;

1.3.3. savo sąskaita pasirūpinti atliekų pristatymu į saugojimo ar tvarkymo vietą;

1.3.4. sumokėti visus mokesčius, rinkliavas (tiek esančius šiuo metu, tiek įsigaliosiančius sutarties vykdymo metu) už atliekų saugojimą ar tvarkymą;

1.3.5. transportuojant atliekas neteršti gatvių, kelių dangos;

1.3.6. pasirūpinti, kad darbuotojai, teikiantys paslaugas, vilkėtų išsiskiriančią aprangą su užrašytu, aiškiai matomu paslaugos teikėjo įmonės pavadinimu;

1.3.7. pasirūpinti, kad vejos būtų prižiūrimos taip, kad būtų gyvybingos, estetiškai tvarkingos;

1.3.8. laikytis darbų saugos taisyklių;

1.3.9. taip organizuoti darbą, kad būtų užtikrinamas saugus transporto eismas ir pėsčiųjų saugumas;

1.3.10. nepabloginti želdinių būklės arti kasant, šienaujant ar lyginant žemę;

1.3.11. savo sąskaita pasirūpinti visais paslaugoms teikti reikalingais mechanizmais (traktoriais, traktorių priedais, rankinėmis vejapjovėmis, žoliapjovėmis ir kt.). Mechanizmai turi būti tvarkingi ir atitikti techninius bei darbų saugos reikalavimus;
1.3.12. sutvarkyti darbo vietą;

1.3.13. savo sąskaita atkurti sugadintą ar atsėti neprigijusią veją;
1.3.14. atliekant laistymo ar žolės išvežimo darbus, važiuoti J. Basanavičiaus a. ne sunkesne nei 3,5 t. technika.
1.4. Trąšų, augalų apsaugos produktų, sėklų ir kitų paslaugoms teikti reikalingų medžiagų įsigijimo išlaidos į paslaugų kainą neįskaičiuojamos. Šios išlaidos apmokamos pagal faktiškai patirtas ir dokumentais pagrįstas medžiagų įsigijimo išlaidas bei faktiškai sunaudotą kiekį, iš anksto suderinus su paslaugos gavėju.
1.5. Visos šienaujamos teritorijos pažymėtos GIS žemėlapyje, kurį galima peržiūrėti pagal pateiktą nuorodą:
https://gis.marijampole.lt/portal/apps/experiencebuilder/experience/?id=424a4344d3ef4545956771f9e974ef1e
II. PASLAUGŲ SUTEIKIMO TERMINAI
2.1. Paslaugų teikėjas paslaugas pradeda teikti tik gavęs paslaugos gavėjo užsakymą.

2.2. Paslaugos gavėjo užsakymas paslaugos teikėjui gali būti pateiktas elektroniniu paštu, per Mesgis sistemą, trumpąja žinute per Messenger arba WhatsApp.

2.3. Paslaugų teikėjas privalo turėti kontaktinį asmenį, kuris nuolat būtų pasiekiamas nurodytu telefono numeriu ir, paslaugų gavėjui pareikalavus, atvyktų ne vėliau kaip per 1 val. nuo pranešimo gavimo. Kontaktinis asmuo turi būti pasirengęs priimti skubius paslaugų užsakymus, koordinuoti darbų atlikimą ir spręsti iškilusius klausimus. Paslaugų teikėjas, sudaręs sutartį, paslaugų gavėjui privalo nurodyti telefono numerį ir elektroninio pašto adresą, kuriais galima pateikti užsakymus. 
2.4. Užsakyme turi būti nurodomas paslaugos pavadinimas, mato vienetas, paslaugos apimtis, vieta ar teritorija, kur turi būti atliekama paslauga, paslaugos atlikimo pabaigos terminas. Taip pat užsakyme gali būti nurodomas paslaugos teikimo pradžios terminas. Paslaugų teikėjas, teikdamas paslaugas, privalo griežtai laikytis užsakyme nurodytų sąlygų.

2.5. Užsakymas turi būti įvykdytas per jame nurodytą laiką.
2.6. Paslaugų teikėjas turi pateikti savaitinius planus ir juos suderinti su paslaugos gavėju. 
2.7. Paslaugų teikėjas, gavęs užsakymą, paslaugas turi pradėti teikti per lentelėje nurodytą terminą:
	Eil. Nr.
	Paslaugos pavadinimas
	Laikas, per kurį paslauga turi būti pradėta teikti

	1.
	Naujos vejos įrengimas su žolės sėklų įsėjimu
	Per 1 savaitę

	2.
	Esamos vejos atnaujinimas įsėjant žolės sėklas
	Per 1 savaitę

	3.
	Vejos laistymas
	Per 1 dieną

	4.
	Vejos ir pomedžių tręšimas
	Per 1 savaitę

	5.
	Parterinių gazonų vejos aeravimas/skarifikavimas
	Per 3 dienas

	6.
	Žolės pjovimas mechanizuotu būdu su žolės surinkimu ir išvežimu 
	Per 3 dienas

	7.
	Žolės pjovimas rankiniu būdu
	Per 3 dienas

	8.
	Žolės pjovimas mulčiuojant
	Per 3 dienas

	9.
	Nupjautos žolės surinkimas ir išvežimas
	Per 1 dieną

	10.
	Nepageidaujamos augalijos naikinimas mechaniniu būdu nenaudojant herbicidų
	Per 3 dienas

	11.
	Ekečių gręžimas lede vandens telkiniuose
	Per 1 dieną


2.8. Užsakyme gali būti nustatytas vėlesnis nei 2.7 punkte nurodytas paslaugos teikimo pradžios terminas. Tokiu atveju paslaugų teikėjas paslaugą pradeda teikti užsakyme nurodytu terminu.
2.9. Už praėjusį mėnesį faktiškai ir tinkamai suteiktas paslaugas paslaugų atlikimo aktas pateikiamas paslaugos gavėjui iki kito mėnesio 5 d.
2.10. Paslaugų teikėjui už atliktas paslaugas, kurios nebuvo užsakytos, nemokama.
III. PERKAMŲ PASLAUGŲ APIMTYS

3.1. Perkamų paslaugų apimtys per vienus metus:
	Eil. Nr.
	Paslaugos pavadinimas
	Preliminarus paslaugų kiekis per metus
	Mato vnt.
	Preliminarus paslaugų kiekis per 36 mėn.

	1.
	Naujos vejos įrengimas su žolės sėklų įsėjimu
	40
	a
	120

	2.
	Esamos vejos atnaujinimas įsėjant žolės sėklas
	60
	a
	180

	3.
	Vejos laistymas
	60
	a
	180

	4.
	Vejos ir pomedžių tręšimas
	700
	a
	2 100

	5.
	Parterinių gazonų vejos aeravimas/ skarifikavimas
	700
	a
	2 100

	6.
	Žolės pjovimas mechanizuotu būdu su žolės surinkimu ir išvežimu 
	9 600
	a
	28 800

	7.
	Žolės pjovimas rankiniu būdu
	30 000
	a
	90 000

	8.
	Žolės pjovimas žolę mulčiuojant
	43 500
	a
	130 500

	9. 
	Nupjautos žolės surinkimas ir išvežimas
	2 500
	a
	7 500


	10.
	Nepageidaujamos augalijos naikinimas mechaniniu būdu nenaudojant herbicidų
	50
	a
	150

	11.
	Ekečių gręžimas lede vandens telkiniuose
	100
	vnt.
	300


3.2. Nurodytos paslaugų apimtys yra preliminarios ir gali kisti, atsižvelgiant į numatytiems darbams skirtą finansavimą, faktinį paslaugų poreikį ir gamtines sąlygas. Paslaugos gavėjas neįsipareigoja užsakyti viso nurodyto preliminaraus paslaugų kiekio. Paslaugos bus užsakomos pagal faktinį poreikį ir turimas lėšas.
IV. PASLAUGOMS KELIAMI REIKALAVIMAI IR PASLAUGŲ PRIĖMIMAS
4.1. Paslaugos priimamos užbaigus visus konkrečiame žaliajame plote numatytus šienavimo darbus, įskaitant žolės nutrimeriavimą. 

4.2. Rankiniu būdu šienaujami plotai turi būti nušienauti ne vėliau kaip per 3 dienas nuo atitinkamo žaliojo ploto nušienavimo mechanizuotu būdu.

4.3. Prieš pradėdamas šienavimo darbus, Paslaugų teikėjas privalo įvertinti konkretaus žaliojo ploto ypatumus, įskaitant jame augančius medžius, krūmus ir kitus želdinius, reljefą, šlaitus bei kitas aplinkybes, galinčias turėti įtakos saugiam ir kokybiškam paslaugų teikimui.

4.4. Paslaugų teikėjas privalo saugoti medžius, krūmus ir kitus želdinius nuo mechaninių pažeidimų. Šienavimo metu padarius mechaninių pažeidimų, dėl kurių želdinys žūsta, Paslaugų teikėjas privalo savo lėšomis pakeisti žuvusį želdinį tos pačios rūšies ir, kiek įmanoma, panašaus dydžio želdiniu.

4.5. Šienavimo metu ir iš karto po jo Paslaugų teikėjas privalo nuvalyti nupjauta žole užterštas kietąsias dangas, gatvių važiuojamąsias dalis, šaligatvius, takus ir kitas dangas.

4.6. Paslaugų teikėjas privalo užtikrinti, kad atlikus šienavimo darbus žalieji plotai būtų tvarkingi, juose nebūtų palikta nenupjautos žolės.
4.7. Į nuolatinę priežiūrą neįeinantys žalieji plotai šienaujami pagal vienkartinius užsakymus. Šienaujami plotai gali būti įvairaus dydžio, reljefo ir apžėlimo intensyvumo. Paslaugų teikėjas privalo įvertinti konkretaus užsakymo apimtį ir darbų atlikimo sąlygas.
4.8. MESGIS sistemos aplinkoje „Mano vykdomi darbai“ Paslaugų teikėjas gali planuoti numatomus atlikti darbus, nurodydamas jų atlikimo vietą, laiką ir pobūdį. Paslaugų teikėjas privalo MESGIS sistemoje pažymėti visus per dieną faktiškai atliktus darbus, nurodydamas jų atlikimo vietą, laiką ir pobūdį.
4.9. Šienavimo darbus atliekančiose transporto priemonėse turi būti įdiegta transporto priemonės padėties nustatymo programinė įranga (toliau – VPNS), užtikrinamas nepertraukiamas jos veikimas ir sudaryta galimybė Marijampolės savivaldybės administracijos įgaliotiems darbuotojams naudotis VPNS duomenimis šienavimo darbų atlikimo ir paslaugų kokybės kontrolei.

VPNS turi būti naudojama visą laiką, kai transporto priemonė naudojama šienavimo darbams atlikti. Sugedus VPNS įrangai, Paslaugų teikėjas privalo nedelsdamas apie tai informuoti Aplinkotvarkos ir infrastruktūros skyriaus atsakingus darbuotojus telefonu. Jeigu gedimas įvyksta ne darbo valandomis ar poilsio dienomis, apie jį turi būti informuojama elektroniniu paštu arba SMS žinute į atsakingo darbuotojo tarnybinį telefoną, nurodant gedimo atsiradimo laiką ir numatomą jo pašalinimo terminą.

VPNS įrangą Paslaugų teikėjas įsirengia savo lėšomis ir pradeda ją naudoti ne vėliau kaip per 1 mėnesį nuo sutarties pasirašymo dienos.

Marijampolės savivaldybės administracijos specialistai VPNS duomenis gali naudoti tik šienavimo darbų atlikimo ir paslaugų kokybės kontrolei.

4.10. Jeigu VPNS įranga neveikia ilgiau kaip 5 dienas, Paslaugų teikėjui skiriama 100 Eur bauda už kiekvieną dieną, viršijančią nustatytą 5 dienų terminą. Jeigu apie VPNS įrangos gedimą nustatyta tvarka nepranešama, Paslaugų teikėjui skiriama 200 Eur bauda už kiekvieną dieną, kurią šienavimo darbai buvo atliekami neveikiant VPNS įrangai ir apie jos gedimą nebuvo pranešta. Baudos išskaičiuojamos iš einamojo mėnesio mokėtinos sumos.

4.11. Atliekant žolės pjovimą su nupjautos žolės surinkimu ir išvežimu, nupjauta žolė turi būti surinkta ir išvežta iš objekto ne vėliau kaip per 24 valandas nuo šienavimo darbų atlikimo.

4.12. Parteriniuose gazonuose piktžolės naikinamos pagal poreikį, gavus Paslaugų gavėjo nurodymą. Piktžolių naikinimo darbai turi būti atliekami laikantis teisės aktuose nustatytų reikalavimų.

4.13. Vandens telkinių pakrančių, šlaitų, griovių ir pakelių šienavimo metu Paslaugų teikėjas privalo užtikrinti, kad nupjauta žolė ir kita augalinė masė nesikauptų grioviuose, pralaidose ir kitose vandens pratekėjimo vietose bei netrukdytų vandens pratekėjimui. Grioviuose turi būti išpjauti švendrai ir kita šalinama augmenija, o nupjauta žolė ir kita augalinė masė pašalinta ir išvežta arba sutartu su Paslaugų gavėju būdu sutvarkyta.

Prieš pradėdamas darbus, Paslaugų teikėjas privalo įvertinti griovių būklę ir apie nustatytas kliūtis, galinčias trukdyti vandens pratekėjimui, taip pat apie dėl nepalankių sąlygų negalimus atlikti darbus nedelsdamas informuoti Paslaugų gavėją. Tokiais atvejais darbų atlikimo terminas derinamas su Paslaugų gavėju.

Jeigu grioviuose augantys švendrai neišpjaunami arba dėl Paslaugų teikėjo kaltės palikta augalinė masė trukdo vandens pratekėjimui, atitinkama paslauga laikoma netinkamai suteikta. Paslaugų teikėjas privalo savo lėšomis pašalinti paliktą augalinę masę, o už netinkamai nušienautą plotą nemokama.

4.14. Sosnovskio barščio naikinimo darbai turi būti atliekami veiksmingais būdais, nepadarant žalos žmonių sveikatai, aplinkai, kitiems augalams ir gyvūnams, ir laikantis teisės aktuose nustatytų reikalavimų.

4.15. Esant ilgalaikei neigiamai oro temperatūrai ir susidarius ledui ant vandens telkinių, Paslaugų gavėjui nurodžius, lede turi būti išgręžiamos skylės, skirtos dujų apykaitai vandens telkinyje gerinti ir žuvų dusimo rizikai mažinti.

4.16. Paslaugų teikėjas visiškai atsako už atliekamų darbų kokybę ir privalo užtikrinti, kad paslaugos būtų teikiamos tinkamai, kokybiškai ir laikantis Techninėje specifikacijoje bei sutartyje nustatytų reikalavimų.

___________________
